44 



§. i45. Sub cellulari corticis strato orJines va- 

 sorum lympliaticorum forma retis , et vasa pro- 

 pria, in diversis plantis diverse sita , quibus omni- 

 bus interjectus cellularis textus , qui ab exter- 

 nis ad penitiora corticis pertingit per retium lu- 

 mina . Quodvis rete fit ex fibris , quas inceptum 

 iter relinquentes ad alias fibras accedunt , et vel 

 hic desinunt ,'vel iterum deflectuntur , ut ad prio- 

 rem semitam redeant , aut cum aliis fibris con- 

 socientur . Reticulatum opus , quod hiuc oritur , 

 plurimum variat , subinde elegantissimum . Mace- 

 ratio , cellulari textu destructo , retia hsc pate- 

 facit ; idemque obtinetur , cellulari substantia 

 scalpri ope , postquam bulliverit , sejuncta . 



§. 146. Intertexta retis stamina , quas nudis ocu- 

 lis simplicia videntur , vitro augente e fasciculo 

 tenuiorum vasorum formata deteguntur . At quo- 

 nsque unius ejusdemque fibrae divisio pertingat , 

 nullus hucusque determinavit , ne Hamelius qui- 

 dem , qui periculum ad rem aperiendam instituit . 

 §. 147. Quodvis rete alii reti superimponitur , 

 prout tunicarum caspae est ; at qus retia penitio- 

 ra sunt , minoribus areis sensim , sensimque in- 

 structa , ita tamen ut aliquid cellularis substantiae 

 per hasce areas semper transeat ad radios cellula- 

 res , quos indicavimus , formandos . 



§. 148. Siquis vero postulet , an areae suppo- 

 sitorum retium sibi inviceaii respondeant , id qui- 

 dem fieri in cortice Tilice, europcecB demonstravit 

 Hamelius ; num quid simile , tantoque ordine e- 

 veniat in reliquis corticibus , vix credimus . 



§. 149. Numerus retium ex Hamelii observa- 

 tionibus quotannis augetur in cortice perennantis 

 trunci , neque tamen numerus annorum corticis 

 ab hisce retibus hucusque licuit divinare . 



